
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-983-lē

	
	(prot. Nr. 28, 88. §)




Par matemātiskā aprēķina kļūdas labošanu Rīgas pilsētas zemes komisijas 31.05.2001. lēmumā Nr. 11/39


[bookmark: _Hlk227748268][bookmark: _Hlk239335864]Rīgas pilsētas zemes komisija 31.05.2001. pieņēma lēmumu Nr. 11/39 “Par īpašuma tiesību atzīšanu uz zemesgabalu Rīgā, 111. grupa, 749. grunts (bijušais Mangaļu pagasta kopzemes gabals ar kadastrālo Nr. 459a)” (turpmāk arī – Lēmums), ar kuru [..] (personas kods [..]) 1/12 domājamās daļas apmērā, [..] (personas kods [..]), [..] (personas kods [..]), [..] (personas kods [..]), [..] (personas kods [..]), [..] (personas kods [..]) un [..] (personas kods [..]) 1/24 domājamās daļas apmērā katram, [..] (personas kods [..]) un [..] (personas kods [..]) 1/6 domājamās daļas apmērā katram un [..] (personas kods [..]) 1/3 domājamās daļas apmērā (turpmāk kopā – adresāti) nolemts atjaunot īpašuma tiesības uz zemesgabalu (111. grupa, 749. grunts) 5871 m2 platībā, kā arī atzītas tiesības saņemt līdzvērtīgu zemi par īpašumā neatjaunoto bijušo Mangaļu pagasta saimniecību “Spoles Indriķi Nr. 43”, “Alkšņi Nr. 69” un “Ciemiņu Jēkabi Nr. 47” kopīpašuma daļām.
[bookmark: _Hlk227748238]Līdzvērtīgas zemes piešķiršanas procesa gaitā tika konstatēts, ka Lēmuma 2. punktā matemātiski nekorekti aprēķināta bijušā īpašuma platība, uz kuru īpašuma tiesības nav atjaunojamas, un par to piešķirama līdzvērtīga zeme. Proti, saskaņā ar Rīgas pilsētas zemes komisijas 12.10.2000. atzinumu Nr. 20/152-A adresātiem ir atzītas īpašuma tiesības uz zemesgabalu 19 484 m2 platībā un ar Lēmuma 1. punktu atjaunotas īpašuma tiesības 5871 m2 platībā, tādējādi atlikusī daļa, par kuru adresāti ir tiesīgi saņemt līdzvērtīgu zemi, ir 13 613 m2 , nevis 18 913 m2, kā norādīts Lēmumā.
[bookmark: _Hlk227748427]Tā kā Rīgas pilsētas zemes komisija ir pieļāvusi matemātiskā aprēķina kļūdu, to nepieciešams labot saskaņā ar Administratīvā procesa likuma 72. panta pirmo daļu, kurā noteikts, ka iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus, ja tas nemaina lēmuma būtību. 
Saskaņā ar Rīgas domes 18.10.2023. lēmumu Nr. RD-23-3038-lē “Par Rīgas pilsētas zemes komisijas darbības izbeigšanu un tās funkciju un uzdevumu nodošanu Rīgas valstspilsētas pašvaldības Īpašuma departamentam” ar 13.11.2023. ir izbeigta Rīgas pilsētas zemes komisijas darbība. Saskaņā ar likuma “Par zemes reformas pabeigšanu pilsētās” 5. panta trešo daļu pēc pilsētu zemes komisiju darbības izbeigšanas lēmumus par zemes īpašuma tiesību atjaunošanu, zemes nodošanu īpašumā par maksu vai līdzvērtīgās zemes piešķiršanu pieņem attiecīgās pašvaldības dome, tādējādi Rīgas dome ir tiesīga izskatīt jautājumu par matemātiskā aprēķina kļūdas labošanu Lēmumā.
Rīgas dome konstatē, ka konkrētajā gadījumā kļūdas labošana nemaina Lēmuma būtību, jo fakti un tiesiskie apsvērumi, kā arī izdarītie secinājumi Lēmumā ir izklāstīti pareizi.
Saskaņā ar Administratīvā procesa likuma 71. panta trešo daļu administratīvo aktu paziņo atkārtoti, ja iestāde tajā izlabojusi pārrakstīšanās vai matemātiskā aprēķina kļūdu Administratīvā procesa likuma 67. panta otrās daļas 7., 8. vai 9. punktā minētajās sastāvdaļās. Ievērojot, ka ar lēmumu tiek precizēta platība, par kuru adresāti ir tiesīgi saņemt līdzvērtīgu zemi, secināms, ka tiek labota matemātiskā aprēķina kļūda adresātiem piešķirtajās tiesībās, tādējādi Lēmums paziņojams atkārtoti.
Saskaņā ar informāciju no Fizisko personu reģistra [..] (personas kods [..]), [..] (personas kods [..]), [..] (personas kods [..]), [..] (personas kods [..]), [..] (personas kods [..]), [..] (personas kods [..]) un [..] (personas kods [..]) ir miruši.
Saskaņā ar Paziņošanas likuma 11. panta pirmās daļas 2. punktu dokumentu publiski paziņo, ja adresāta dzīvesvieta nav deklarēta, atrašanās vieta nav zināma un nav iespējams dokumentu paziņot adresāta pilnvarotajam pārstāvim.
Ņemot vērā, ka visu konkrēto personu mantinieki nav identificējami, proti, nav pieejami mantošanas tiesību apliecinoši dokumenti, iestāde nevar noskaidrot visus iespējamos adresātus un paziņot lēmumu uz deklarētajām adresēm vai citiem kanāliem, tādējādi atbilstoši Paziņošanas likuma 11. panta pirmajai daļai ir pamats šo lēmumu publiski paziņot ar publikāciju oficiālajā izdevumā “Latvijas Vēstnesis”. 
Ņemot vērā iepriekšminēto, pamatojoties uz Administratīvā procesa likuma 71. panta trešo daļu, 72. panta pirmo daļu, Paziņošanas likuma 11. panta pirmās daļas 2. punktu, Rīgas dome nolemj:

1. Labot matemātiskā aprēķina kļūdu Rīgas pilsētas zemes komisijas 31.05.2001. lēmumā Nr. 11/39 “Par īpašuma tiesību atzīšanu uz zemesgabalu Rīgā, 111. grupa, 749. grunts (bijušais Mangaļu pagasta kopzemes gabals ar kadastrālo Nr. 459a)” un aizstāt 2. punktā skaitli “18 913” ar skaitli “13 613”.

2. Uzdot Rīgas valstspilsētas pašvaldības Īpašuma departamentam nodrošināt lēmuma paziņošanu, publicējot to oficiālajā izdevumā “Latvijas Vēstnesis”.

Saskaņā ar Administratīvā procesa likuma 70. panta pirmo daļu šis lēmums stājas spēkā ar tā paziņošanas brīdi adresātam. Atbilstoši Paziņošanas likuma 11. panta piektajai daļai dokuments, kas paziņots publiski, uzskatāms par paziņotu nākamajā darba dienā pēc tā publiskas paziņošanas.
Šis lēmums nav apstrīdams vai pārsūdzams.

